钦定古今图书集成/明伦汇编/闺媛典/第289卷 > 皇清二十二 > 吴人式妻朱氏〈妇丁氏附〉
## 钦定古今图书集成/明伦汇编/闺媛典/第289卷 > 皇清二十二 > 吴人式妻朱氏〈妇丁氏附〉

按《崇安县志》：“朱氏，将村人，吴人式妻。式早亡，舅姑相继没，朱力营殡葬成礼，矢志苦节。诸孤应魁甫八岁，应聘六岁，应昇在抱抚之。及长俱克家。为魁娶丁氏，期年而魁殁。朱抚媳如女，勉以同守，育遗腹孙鼎新。成立后，应聘登仕籍，朱寿终。《直指》表其门。”